**АЖ АХУЙН НЭГЖИЙН ОРЛОГЫН АЛБАН ТАТВАРЫН ТУХАЙХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ ХУУЛИЙГ ХЭРЭГЖҮҮЛЭХТЭЙ ХОЛБООТОЙ ГАРАХ ЗАРДЛЫН ТООЦОО**

**2024 он**

**Улаанбаатар хот**

**АЖ АХУЙН НЭГЖИЙН ОРЛОГЫН АЛБАН ТАТВАРЫН ТУХАЙ**

**ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ ХУУЛИЙГ**

**ХЭРЭГЖҮҮЛЭХТЭЙ ХОЛБООТОЙ ГАРАХ ЗАРДЛЫН ТООЦОО**

**1.Хуулийн этгээдийн зардал**

Аж ахуйн нэгжийн орлогын албан татварын тухай 21.1.4 дүгээр зүйлд *“бүтээгдэхүүн хуваах гэрээний дагуу*” гэснийг *“бүтээгдэхүүн хуваах гэрээ болон газрын тос боловсруулах төрийн өмчит үйлдвэртэй байгуулсан гэрээний дагуу*” гэж нэмж өөрчлөхөөр хуулийг төслийг боловсруулсан байна.

Дээрх хуулийн төслөөр хуулийн этгээдэд тусгайлан үүрэг хүлээлгэсэн, нэмэлт ачаалал үүсгэх зохицуулалт тусгаагүй байна. Иймд хуулийн төслөөр хуулийн этгээдэд шинээр үүрэг хүлээлгээгүй байх тул хуулийн этгээдэд үүсэх зардлын тооцоог цааш үргэлжлүүлэн шалгах шаардлагагүй буюу хуулийн этгээдэд шинээр үүсэх зардал болон ачаалал байхгүй байна.

**2.Иргэнд үүсэх зардал**

Хуулийн төслөөс харахад иргэнд тусгайлан үүрэг хүлээлгэсэн, нэмэлт ачаалал үүсгэх зохицуулалт тусгаагүй байна. Иймд хуулийн төслөөр иргэнд шинээр ямар нэг үүрэг хүлээлгээгүй байх тул иргэнд үүсэх зардын тооцоог цааш үргэлжлүүлэн шалгах шаардлагагүй буюу иргэнд шинээр үүсэх зардал болон ачаалал байхгүй байна.

**3.Төрийн байгууллагад үүсэх зардал**

Хуулийн төслөөр төрийн байгууллагад шинээр тусгайлан үүрэг хүлээлгээгүй байх тул төрд үүсэх зардлын тооцоог цааш үргэлжлүүлэн шалгах шаардлагагүй буюу хуулийн төсөл батлагдсанаар хуулийг хэрэгжүүлэхтэй холбоотойгоор улсын төсөвт ачаалал үүсэхгүй. Мөн төрийн байгууллагад шинээр чиг үүрэг нэмэгдэхээргүй байна.

**Дүгнэлт**

Аргачлалын дагуу “Аж ахуйн нэгжийн орлогын албан татварын тухай хууль”-д нэмэлт, өөрчлөлт оруулан өөрчлөн найруулах талаарх энэхүү хуулийн төслийг батлан хэрэгжүүлснээр аливаа иргэн, хуулийн этгээд, төрийн байгууллагын үйл ажиллагаанд өөрчлөлт орохгүй, шинээр үүсэн гарах ачаалал, зардал байхгүй болно.

---оОо---